kardosdrur/scandi-wiki huggingface dataset:
Irreducibel kompleksitet

Irreducibel kompleksitet benyttes inden for intelligent design som betegnelse for biologiske systemer, som af hypotesens tilhængere påstås at være for komplekse til, at de kan være opstået ved darwinistisk evolution fra mindre komplekse forgængere. Ved "kompleks" forstås her, at systemet består af mange dele, der alle er nødvendige for, at systemet kan fungere.

Professor i biokemi Michael Behe definerede et irreducibelt komplekst system som et, der er "sammensat af mange vel-tilpassede og samarbejdende dele der bidrager til den basale funktion, og hvor fjernelsen af en vilkårlig af delene forårsager, at systemet i praksis ophører med at fungere".

På dansk er idéen om irreducible kompleksitet mest grundigt blevet præsenteret af Jakob Wolf i bogen Rosens Råb.

Hypotesen om irreducibel kompleksitet er som hypotesen om "Intelligent Design" blevet kritiseret voldsomt som værende uden nogen form for videnskabeligt belæg. Hypotesen er i Scientific American blevet betegnet som "strategi for fuldstændig opgivelse af intellektet" ("the full-blown intellectual surrender strategy").

Eksterne links 
 Omtale af Irreducibel Kompleksitet på website, der støtter antagelsen som irreducibel kompleksitet
 The Flagellum Unspun - The Collapse of "Irreducible Complexity", Kenneth R. Miller, Brown University Kritisk artikel om irreducibel kompleksitet

Referencer 

Pseudovidenskab
Rejsebiblioteket.dk

Rejsebiblioteket.dk er et netbibliotek som indeholder anbefalinger af bøger og hjemmesider om en række udenlandske rejsemål.

Formål 
Formålet med Rejsebiblioteket.dk er at give ideer til hvor man kan finde både facts og inspiration til den næste ferierejse – eller kun til drømmene om den... Derfor indeholder netbiblioteket både rejseguider, faglitteratur om mad, drikke, kultur, natur og romaner – både for voksne og børn. Musik og dvd er på vej ind.

Rejsebiblioteket ophørte pr. 1. september 2009 og vedligeholdes ikke længere.

Organisation 
Rejsebiblioteket.dk er udviklet af Vejle Bibliotekerne og Aalborg Bibliotekerne med støtte fra Biblioteksstyrelsen.

Indholdet leveres af bibliotekarer fra Assens Bibliotek, Brønderslev Bibliotek, Centralbiblioteket i Esbjerg, Fredericia Bibliotek, Frederikshavn Kommunes Biblioteker, Faaborg-Midfyn Bibliotekerne, Horsens Bibliotek, Koldingbibliotekerne, Odder Bibliotek, Middelfart Bibliotek, Rebild Bibliotekerne, Risskov Bibliotek, Biblioteket Sønderborg og bibliotekerne i Vejle og Aalborg.

Ekstern henvisning 
 Rejsebiblioteket.dk 

Digitale biblioteker i Danmark
Vindhest

Vindhest er en mytologisk figur fra Tibet, som stammer fra pre-buddhistisk tid (Bön-religionen), men indgår i dag også i tibetansk buddhisme. Dette væsen kombinerer vindens hurtighed med hestens styrke, og kan derfor bringe menneskets bønner fra jorden op til himlene. Hesten er traditionelt et meget brugt symbol blandt de tibetanske nomader.

Vindheste er ofte afbilledet på de tibetanske bedeflag, for at de kan sprede flagenes positive energier over verden ved hjælp af vinden.

Eksterne link 

 Symboler i tibetansk buddhisme 
  film fra 1998 om besættelsen af Tibet

Overnaturlige væsner
Håndværkerlav

Et håndværkerlav (ofte stavet laug) er en tidlig form for fagforening. Det var en sammenslutning af håndværkere i samme fag. De arbejdede kooperativt og endte med stor magt.

Lavene bestemte antallet af de mestre, der var plads til i byerne. De var også med til at bestemme, hvem der kunne blive udlært i deres håndværk. Lavene sikrede den enkeltes vilkår ved at holde konkurrencen nede.

Eksterne henvisninger 
 Landsarkivet KBH om de forskellige lav 

Lav
Foreninger
Fagforbund
Radio 1

Radio 1 (det nuværende Radio Silkeborg) og søsterkanalen Silkeborg Guld (det nuværende Radio Alfa Silkeborg) var tidligere navne på to reklamefinansierede lokalradioer beliggende i Silkeborg.

Radio Silkeborg startede den 1. februar 1985, og i år 2008 skiftede kanalen navn til Radio 1, senere blev den til Radio M, og i 2014 blev navnet ændret til det, som det hele startede med - nemlig Radio Silkeborg. Radiostationer ejes af Midtjyllands Avis med hovedsæde på Papirfabrikken i Silkeborg.

Radiokanaler fra Danmark
Etableret i 1985
Virksomheder i Silkeborg
Sundhed.dk

Sundhed.dk er den samlede indgang til det digitale sundhedsvæsen. Bag indgangen står de offentlige parter på sundhedsområdet. Siden slutningen af 2003 har borgere og sundhedsfaglige på den fælles offentlige sundhedsportal kunnet finde information om sundhed og sygdom og via digital signatur få adgang til sundheds-data som f.eks. medicinoplysninger, e-journal og laboratoriesvar. Alle danskere, der logger på sundhed.dk med en digital signatur, har en personlig side, ”Min sundhed.dk”, som fremhæver relevante kontaktoplysninger på egen læge, og giver overskuelig adgang til opslag i egen Medicinprofil og andre selvbetjeningsløsninger.

Organisationen bag sundhed.dk er interessentskabet Sundhed.dk med KL, Indenrigs- og Sundhesministeriet og Danske Regioner som deltagere.
Indtil august 2016 var Danmarks Apotekerforeningen også blandt deltagerne.
Virksomheden blev oprettet i 2009, har omkring 100 ansatte og har adresse på Dampfærgevej i København.

Reference 

Internetportaler fra Danmark
Kon-Tiki

Kon-Tiki var en tømmerflåde, der blev bygget og sejlet under ledelse af nordmanden Thor Heyerdahl som led i Kon-Tiki-ekspeditionen i 1947 for at bekræfte hans teorier om, at folkevandringen til Polynesien i Stillehavsområdet kunne være foregået over havet fra Sydamerika.

I 2020 blev det bekræftet via DNA, at Thor Heyerdahl delvis har ret. Der er (også) rejst mennesker fra Sydamerika til Polynesien.

Flåden blev bygget af balsatræ fra skovområder i Ecuador, hvorfra de blev fragtet ned ad floden til kysten, hvor flåden blev bygget. Der blev hverken anvendt søm, skruer eller ståltråd til konstruktionen, kun tovværk af hamp, bambusrør, bananblade og nogle få fyrretræsplanker.

Sejladsen startede fra Limas havneby Callao i Peru den 28. april 1947, og blev afsluttet efter 101 dage den 7. august, da flåden efter en sejlads på næsten 7.000 km blev skyllet ind på et koralrev ud for øen Raroia i Polynesien. Heyerdahl havde herefter løftet sin del af bevisbyrden for sin teori om at Polynesien kunne have været befolket fra Sydamerikas vestkyst af mennesker, der var rejst over Stillehavet i flåder bygget af balsatræ. Men videnskaben lod sig ikke umiddelbart overbevise, og skønt Thor Heyerdahl blev berømt for sine aktiviteter, opnåede han ikke den videnskabelige anerkendelse, han higede efter.

Heyerdahls bog om Kon-Tiki-ekspeditionen og den 101 dage lange sejlads udkom i 1948, hvor den hurtigt blev oversat til en lang række sprog og blev en international bestseller.

I 1950 kom filmen Kon-Tiki, som vandt en Oscar for bedste dokumentarfilm. Heyerdahl var både instruktør og deltager i filmen.

I 2012 udkom en ny film af samme navn, af Joachim Rønning og Espen Sandberg, med Pål Sverre Valheim Hagen som Heyerdahl.

Se også 
 Kon-Tiki Museet i Bygdøy uden for Oslo
 Tangaroa – ekspedition i 2006 med "forbedret" udgave af Kon-Tiki, med bl.a. Olav Heyerdahl – Thor Heyerdahls barnebarn – som deltager i ekspeditionen.
 Antiki
 Contiki

Referencer

Eksterne henvisninger 

 Kon-Tiki Museet i Oslo – officiel website

Museumsskibe
Skibsekspeditioner
Skibe fra Norge
Thor Heyerdahl
Pelagius

Pelagius (354 – 420/440) var en britisk munk i oldkirken. Navnet Pelagius er den græske form af det keltiske navn Morgan (= havfødt).

Baggrund 
Pelagius bekendte sig til en asketisk livsform. Tidligt i 380'erne kom han til Rom for at læse til jurist, men ombestemte sig og ville hellere blive præst. Pelagius blev i sin samtid omtalt som en ren kæmpe, måske endnu højere end den 1,90 meter høje Skt David fra Wales. I Rom kom den irske munk Celestinus til at dele hans overbevisninger. I 409 rejste de sammen til Afrika. Pelagius tog også på pilgrimsfærd til Jerusalem. Han var veluddannet og talte og skrev både græsk og latin, og var desuden en anerkendt teolog. Hans senere liv blev præget af en række stridigheder med bl.a Augustin og Hieronymus.

Teologi 
Pelagius benægtede doktrinen om at arvesynden fra Adam, og blev derfor erklæret som kætter af den romerskkatolske kirke. Hans fortolkning af doktrinen om den frie vilje blev kendt som pelagianisme. Pelagius protesterede mod Augustins doktrin om arvesynden og den guddommelige nåde ved at påpege den manglende moral, den tro ville medføre: Hvis nåde gives uden fortjeneste, hvorfor skal man så gøre gode gerninger overhovedet? Oven i købet benægter Augustin at mennesket kan være syndfrit, ikke engang efter dåben, hvad der står i modsætning til Guds egen befaling: "Vær da fuldkomne, som jeres himmelske far er fuldkommen!"

I 415 anklagede synoden i Jerusalem Pelagius for kætteri. Synoden i Karthago i 416 fordømte både ham og Celestinus som kættere. I 418 bandlyste pave Innocent I ham.  Men hans tanker levede videre, særlig i hjemlandet. I The Chronicle of prosper of Aquitaine står under året 429, at "Pelagius bragte med sin lære en snigende ødelæggelse ind i menighederne i Britannien", og videre at pave Celestin på opfordring af diakonen Palladius (der var missionær i Irland før Skt Patrick af Irland), sendte biskop Germanus fra Auxerre til briterne, for at lede dem til den sande katolske tro. Under året 431 står der videre, at Palladius blev ordineret og sendt til Irland som landet første biskop. En del af historierne om Skt. Patrick drejer sig sandsynligvis om Palladius.

En keltisk prædikensamling fra ca. år 700 beskriver tre typer martyrium:
 Det røde martyrium, at dø for sin tro
 Det hvide martyrium, at forlade alt for Kristi skyld
 Det grønne martyrium, at blive fri for begær gennem faste og bod

Pelagius stod hele sit liv fast på, at man ved det grønne martyrium kunne blive syndfri ved sine gerninger.

Se også 
 Skisma

Litteratur på dansk 
 Helge Haystrup: Augustin-studier 9: Den dystre baggrund for troens glæde. Kampen mod Pelagianismen. 1997. C. A. Reitzels Forlag

Referencer 

Katolske munke
Filosoffer fra Storbritannien
Teologer fra Storbritannien
Missionærer fra Storbritannien
Cervarix

Cervarix er en vaccine mod nogle typer af human papillomavirus (HPV), som ved kronisk infektion kan medføre kræft i livmoderhalsen. Vaccinen der er produceret og markedsført af GlaxoSmithKline beskytter mod HPV 16,18, 31, 33 and 45 som står for omkring 90 % af alle tilfælde af livmoderhalskræft. 

HPV viruset er en seksuel overført sygdom og meget almindelig. Det anslås at optil 70–80 % af den seksuelle aktive befolkning på et tidspunkt i livet vil blive inficeret. Normalt klarer kroppens immunforsvar selv at slå infektionen ned, men nogle få kvinder får en kronisk infektion der kan lede til livmoderhalskræft. Tidlig seksuel debut og en promiskuøs livsførelse med mange sexpartnere kan øge en kvindes risiko for at pådrage sig livmoderhalskræft. Derudover fordobler rygning risikoen for at udvikle livmoderhalskræft.

Cervarix er en præventiv og ikke helbredende vaccine. Dvs. den skal helst gives før den seksuelle debut. Den giver ikke en 100 % beskyttelse mod livmoderhalskræft hvorfor nogle læger anbefaler vaccinerede kvinder stadig at få lavet regelmæssige screening.

Referencer 

Vacciner
Kon-Tiki Museet

Kon-Tiki Museet, Thor Heyerdahls forskningsstiftelse i Bygdøy uden for Oslo i Norge – blev oprettet i 1950 som en privat museumsinstitution.

Museet blev oprindelig bygget for at huse Kon-Tiki-flåden, en flåde af balsatræ konstrueret efter en pre-columbiansk forsøgsmodel, som Heyerdahl anvendte under Kon-Tiki ekspeditionen i 1947, hvor han med sin flåde sejlede og drev med strømmen fra Peru i Sydamerika til Stillehavsøerne i Polynesien.

Museet indeholder originalfartøjer samt andre originale genstande og objekter fra Thor Heyerdahls verdensomspændende aktiviteter og ekspeditioner.

Museet har udstillinger om: Fatu Hiva, Kon-Tiki, Påskeøen, Ra, Tigris samt en række skiftende udstillinger.

Eksterne henvisninger 

 Kon-Tiki Museet – officiel website

Museer i Oslo
Frogner
Museer etableret i 1949
Thor Heyerdahl
Washington Commanders

Washington Commanders er et professionelt amerikansk fodboldhold, der spiller i NFC East-divisionen i NFL. Holdet har hjemme i Washington D.C., og spiller deres hjemmekampe på FedExField i forstaden Landover. Klubben ejes af Daniel Snyder, og er den syvende mest værdifulde klub i NFL. Holdet blev oprettet i 1932, og har været NFL-hold siden starten. Redskins har nået finalen i NFL-playoffs 11 gange, og har vundet 5 gange; deraf er de 5 optrædener i Super Bowl, hvor det er blevet til 3 mesterskaber. Resten af finalerne og mesterskaberne faldt før NFL og AFL gik sammen i 1970, og har derfor ikke karakter af Super Bowls. Den legendariske træner Joe Gibbs førte holdet til 4 af de 5 Super Bowl-optrædener.

Eksterne henvisninger 

 

Hold i NFL
Etableret i 1932
Sport i Washington D.C.
Pforzheim

Pforzheim er en by i Tyskland i delstaten Baden-Württemberg med omkring 120.000 indbyggere. Byen ligger ved Schwarzwald og er kendt for smykke- og klokkeindustrien. Derfor har den fået kaldenavnet «Goldstadt» eller «Guldbyen». Byen ligger mellem byerne Stuttgart og Karlsruhe dér, hvor de tre floder Enz, Nagold og Würm løber sammen , og markerer grænsen mellem Baden og Württemberg; Pforzheim ligger i området Baden.

Pforzheim er en kreisfri by, men er samtidig administrativt sæde for landkreisen Enz, som ligger rundt om byen.

Under anden verdenskrig blev byen bombarderet flere gange. Det kraftigste bombetogt, og et af de mest ødelæggende under hele krigen, blev udført af Royal Air Force (RAF) om aftenen 23. februar 1945. Omkring en fjerdedel af indbyggerne, mere end 17.000 mennesker, mistede livet, og omkring 83 % af bygningerne blev ødelagt. De allierede mente, at byen producerede præcisionsinstrumenter for tyskerne og var et transportcenter for tyske tropper.

Efter krigen blev al sten og beton fra de ødelagte bygninger samlet sammen i en stor høj udenfor byen, som som man også havde gjort i Stuttgart og München. En bygning kaldet Wallberg blev opført som et betonlåg over højen, som efterhånden blev dækket af jord og vegetation. I løbet af tyve år efter krigen blev Pforzheim gradvis genopbygget, og den har fået et mere moderne udseende.

Historisk går byen tilbage til Romerriget, og der er fundet en bosætning fra omkring år 90 e.Kr. I 1080 fik den byrettigheder (tysk Marktrecht).

I 1888 var Pforzheim målet for den første biltur på en landevej, da Bertha Benz (uden ægtemanden Carl Benz) tog en tur dertil med sine to sønner fra Mannheim – en mere end 60 km lang tur, hver vej.

Kilder

Eksterne henvisninger 

 
Tour de France-byer
Byer i Baden-Württemberg
Tangaroa (ekspedition)

Tangaroa er en tømmerflåde, bygget af balsatræ i 2006 efter samme grundlæggende model som flåden Kon-Tiki blev konstrueret efter i 1947, hvor Thor Heyerdahl gennemførte Kon-Tiki ekspeditionen og sejlede sin flåde mere end 7.000 km i løbet af 101 dage.

Flåden havde navn efter maoriernes havgud Tangaroa.

Tangaroa var tilføjet nogle navigationsmæssige forbedringer i forhold til Kon-Tiki. Sejlet kunne drejes, og der var indført et system med flere sænkekøler eller sænkeror. Flåden og ekspeditionen var først og fremmest ment som en hyldest til Thor Heyerdahl og hans Kon-Tiki-ekspedition, og blandt besætningsmedlemmerne var også Olav Heyerdahl, Thor Heyerdahls barnebarn. Derudover var formålet at bedømme de nye navigationsmæssige forbedringer, som gjorde det muligt at sejle højere op mod vinden, og dermed forhåbentlig sejle både længere og hurtigere. Disse formodninger viste sig at holde stik, og Tangaroa fuldførte ekspeditionens første del fra Peru til atollen Raroia på blot 70 dage og dermed hele 31 dage hurtigere end Kon-Tiki.

Ekspeditionen startede ligesom Kon-Tiki ekspeditionen i havnebyen Callao uden for Lima i Peru den 28. april 2006. Udover målet med at nå hurtigere frem end Kon-Tiki, var det også formålet at manøvrere flåden uskadt forbi skær og koraløer og dermed sejle længere end Kon-Tiki nåede. Også dette lykkedes, og selvom en frisk kuling i første omgang førte flåden forbi havneindsejlingen til Raiatea i Polynesien, så lykkedes det at manøvrere flåden ind i havnen om eftermiddagen 24. juli 2006, hvor besætningen gik i land. Herfra blev flåden slæbt til Tahiti, hvorfra den senere blev sejlet til Norge, hvor den i dag ligger opankret ud for Dampskipskajen i Stavern nær Larvik i Norge.

Eksterne links 
 Tæt på Tangaroa – Artikler og reportager om Tangaroa fra norsk TV2 

Skibsekspeditioner
Museumsskibe
Skibe fra Norge
Laura Prepon

Laura Prepon (født 7. marts 1980 i Watchung, New Jersey) er en amerikansk skuespillerinde. Hun er mest kendt for sin rolle som Donna Pinciotti i tv-serien That '70s Show samt for rollen som Alex Vause i Orange Is the New Black.

Eksterne kilder/henvisninger 

 
 Biografi fra hjemmesiden for tv-serien That '70s Show 

Skuespillere fra USA
Terabyte

En terabyte er 1012 byte = 1 000 000 000 000  bytes. Forkortes TB.

Tera-præfikset betyder 1012, men har i computermæssig sammenhæng betydet 240. Tebi er et nyt præfiks, som betyder 240. IEC anbefaler at bruge betegnelse Tebibyte, når der beskrives datamængder, som er et multiplum af 240 byte.

Terabyte eksempler 
 1 TB: 50.000 træer lavet til papir og skrevet på
 160 TB: størrelsen på det amerikanske Library of Congresss Web Capture team "per februar 2010"

Referencer 

Digitale dataenheder
Tebibyte

En tebibyte er 240 byte = 1 099 511 627 776  byte = 1.024 gibibyte. Tebibyte forkortes TiB.

Se også
Terabyte

Digitale dataenheder
Kreisfri by

En kreisfri by er en by i Tyskland med samme status som en  kreis eller landkreis. Tyskland er delt ind i 402 kreise, som består af 295 kreis/landkreise og 107 kreisfrie byer. 

Baden-Württemberg

Bayern

Berlin

Brandenburg

Bremen

Hamburg

Hessen

Mecklenburg-Vorpommern

Niedersachsen

¹ efter Göttingenloven fra 1964 er Göttingen en del af landkreis Göttingen, men er fortsat  styret som en kreisfri by.
² efter Hannoverloven er Hannover regnet som en kreisfri by.

Nordrhein-Westfalen

¹ efter Aachenloven er Aachen regnet som en kreisfri by.

Rheinland-Pfalz

Saarland
Saarland har ingen kreisfrie byer. Byen Saarbrücken var tidligere en kreisfri by, men blev en del af Stadtverband Saarbrücken i 1974.

Sachsen

Sachsen-Anhalt

Schleswig-Holstein

Thüringen

Se også
Landkreis

Tysklands geografi

no:Kreisfri by
Petabyte

En petabyte er 1015 byte = 1 000 000 000 000 000  byte. Forkortes PB.

Peta-præfikset betyder 1015, men har i computermæssig sammenhæng betydet 250. Pebi er et nyt præfiks, som betyder 250. IEC anbefaler at bruge betegnelse pebibyte, når der beskrives datamængder, som er et multiplum af 250 byte.

Petabyte eksempler 
 2 PB: Alle amerikanske forskningsbiblioteker.
 2 PB: Størrelsen på Internet Archive (2006).
 10 PB: Københavns Universitets storage (2015).
 70 PB: Størrelsen på Internet Archive (2021).
 30 PB: Den samlede mængde data der bliver genereret årligt af CERNs Large Hadron Collider.
 150 PB: Størrelsen på den mængde data Microsoft flyttede fra deres nu lukkede Hotmail tjeneste til deres nye Outlook tjeneste.
 200 PB: Alt udskrevet materiale i verden.
 627 PB: Ifølge Arnaud DeBorchgrave fra The Washington Times (29. juli 2007), den samlede mænge data der dagligt bliver flyttet rundt på internettet.
 900 PB: den projekterede (2011) størrelse på databasen der skal indeholde de samlede finske lægerelaterede informationer.
 1 PB: Er det samme som 1 000 terabytes.

Fodnoter 

Digitale dataenheder
SIG Sauer P226

En SIG Sauer P226 er en pistol.
Pistolen er produceret af Schweizerische Industrie Gesellschaft (SIG), der ligger i Schweiz.
P226 er sidenhen blevet en af de mest populære pistoler i verden. Den  bliver blandt andet brugt af det amerikanske Navy Seals.

Specifikationer for P226 X-SIX

Kaliber: 9mm 

Løbets længde: 153mm 

Mål (LxHxB): 250x19x44 mm 

Aftrækkervægttryk: Justerbart 

SA 1.0 kp – 1.6 kp

Aftrækkerafstand: Justerbart 65 – 75 mm 

Vægt inkl. magasin ca.: 1400 g 

Magasin: 19 skudsmagasin.

Pistoler
Våben fra Schweiz
Pebibyte

En pebibyte er 250 byte = 1 125 899 906 842 624 byte = 1.024 tebibyte. Pebibyte Forkortes PiB.

Se også
Petabyte

Digitale dataenheder
Exabyte

En exabyte er 1018 byte = 1 000 000 000 000  000 000 byte. Forkortes EB.

Exa-præfikset betyder 1018, men har i computermæssig sammenhæng betydet 260. Exbi er et nyt præfiks, som betyder 260. IEC anbefaler at bruge betegnelse Exbibyte, når der beskrives datamængder, som er et multiplum af 260 byte.

Exabyte eksempler 
 5 EB: Alle ord udtalt af mennesker igennem hele historien, hvis nedskrevet og gemt i tekstformat.
 246 EB: den samlede digitale lagerkapacitet i 2006
 1 Million EB: den samlede digitale lagerkapacitet i 2014

Referencer 

Digitale dataenheder
Exbibyte

En exbibyte er 260 byte = 1 152 921 504 606 846 976 byte = 1.024 pebibyte. Exbibyte Forkortes EiB.

Se også
Exabyte

Digitale dataenheder
Suhl

Suhl er en by i den tyske delstat Thüringen. Byen har omkring 42.000 indbyggere (pr. 2006) og et areal på 102,7 km². Den ligger i den sydlige del af delstaten, omkring 60 km syd for Erfurt.

Fodnoter 

 
Byer i Thüringen
Zettabyte

En zettabyte er 1021 byte = 1 000 000 000 000 000 000 000 byte. Forkortes ZB.

Zetta-præfikset betyder 1021, men har i computermæssig sammenhæng betydet 270. Zebi er et nyt præfiks, som betyder 270. IEC anbefaler at bruge betegnelsen zebibyte, når der beskrives datamængder, som er et multiplum af 270 byte.

Ifølge IDC var der den samlede mængde eksisterende digitalt data i 2006 omkring 161 exabyte; IDC anslår også at den samlede mængde data der vil blive produceret årligt i 2010 vil være på næsten 1 zettabyte.

Referencer 

Digitale dataenheder
Amberg

Amberg er en by i den tyske delstat Bayern, i det sydlige Tyskland. Byen har et areal på 50,04 km², og har 44.456 indbyggere (2006).

Galleri 

Byer i Bayern
Zebibyte

En zebibyte er 270 byte = 1 180 59 620 717 411 303 424 byte = 1.024 exbibyte. Zebibyte Forkortes ZiB.

Se også
 Zettabyte

Digitale dataenheder
Ansbach

Ansbach er en by i delstaten Bayern ved Nürnberg i Sydtyskland. Byen har et areal på 99,92 km², og har 40.512 indbyggere (2006).

Byer i Bayern
Yottabyte

En yottabyte er 1024 byte = . Forkortes YB.

Yotta-præfikset betyder 1024, men har i computermæssig sammenhæng betydet 280. Yobi er et nyt præfiks, som betyder 280. IEC anbefaler at bruge betegnelse yobibyte, når der beskrives datamængder, som er et multiplum af 280 byte.

Per. 2007 er der ingen computer med en lagerkapacitet på eller over en yottabyte. Hele verdens samlede mængde computerlagerkapacitet blev i 2006 anslået til at være omkring 160 exabyte, eller 0,016% af en yottabyte. Den samlede mængde blev projekteret til at nå en zettabyte i 2010 (0,1% af en yottabyte).

Fodnoter 

Digitale dataenheder
Yobibyte

En yobibyte er 280 byte = 1 208 925 819 614 629 174 706 176 byte = 1.024 zebibyte. Yobibyte Forkortes YiB.

Se også
 Yottabyte

Digitale dataenheder
Remscheid

Remscheid er en by i Tyskland i delstaten Nordrhein-Westfalen, med omkring 110.600 indbyggere (2016). Den ligger i den nordlige del af Bergisches Land, syd for Ruhrområdet.

Historie 
Remscheid blev grundlagt i 1100-tallet, men var kun en lille landsby frem til 1800-talet. Navnet har harieret lidt gennem tiden : Remissgeid (1217), Rymscheyd (1351), Reymscheyd (1487) og Rembscheid (1639). Den økonomiske vækst i hele Rhin-Ruhr-området førte til befolkningsvækst i Remscheid. Maskinteknik og produktion af værktøj var hovederhvervene i byen.

31. juli 1943, under anden verdenskrig, blev Remscheid næsten helt ødelagt af et britisk bombetogt som skabte en ildstorm.

8. december 1988 styrtede et amerikansk A-10 Thunderbolt II fly ned i byen 1988 og seks mennesker omkom og 50 blev hårdt såret.

I dag består Remscheid af fire bydele, Alt-Remscheid, Remscheid-Süd, Lennep og Lüttringhausen.

Personer fra byen 
 Wilhelm Röntgen, der opdagede røntgenstråler, blev født i Lennep i 1845; Lennep er i dag en bydel i Remscheid.
 Fotografen Wolfgang Tillmans, der som den første fotgraf og samtidig ikke-englænder modtog Turnerprisen i 2000.

Se også 

 Officielt websted

Byer i Nordrhein-Westfalen